BASES DA CONVOCATORIA DO “CONCURSO DE MÚSICA VIGO EN VIVO”
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/07/2019)

C E R T I F I C O: Que a Xunta de Goberno Local, na sesión ordinaria do 11 de xullo de 2019, adoptou o seguinte acordo: A Concellería de Xuventude do Concello de Vigo convoca o Concurso de música “Vigo en Vivo” para grupos de música noveis do municipio de Vigo. Preténdese fomentar a creación musical e premiar o espírito creativo das e dos participantes a través dun concurso no que as bandas sen disco propio e sen espazos onde tocar, teñan a posibilidade de facelo nas rúas e outros lugares emblemáticos da nosa cidade. Preténdese en definitiva apoiar o fomento da cultura musical. * Poderán participar no concurso grupos e/ou solistas de calquera estilo musical no que, a lo menos, o 50% dos e das compoñentes deberán estar empadroados no Concello de Vigo. * A lo menos un 75% dos e das compoñentes do grupo deberán ter entre 14 e 35 anos de idade máximo. * Non poderán ter ningún traballo publicado con anterioridade en ningunha plataforma de difusión de contido audiovisual de carácter profesional. * No caso de menores de idade deberán axuntar a correspondente autorización paterno/materna. — A participación no concurso é gratuíta e poderá ser individual ou por grupos. — Para participar é obrigatorio rexistrarse antes na web www.vigosonico.org donde, ademais, poderase subir o tema gravado: unha obra en formato audio e/ou vídeo de calquera estilo musical. Axuntarase ademais unha fotografía do grupo ou imaxe representativa do mesmo. — O tema deberá ser orixinal tanto en letra, música e todos aqueles contidos inseridos, sendo propietarios/as da autoría dos mesmos. — A duración das obras non poderá ser superior aos 10 minutos, nin ocupar máis de 400Mb (cunha resolución máxima de 720p HD) en arquivo compatible con Youtube. Sí é audio deberá incluír unha foto e un arquivo (formato mp3 ou wav) e, en caso de vídeo (formato Mp4 ou Mov). — Admitirase un máximo de 1 obra musical por grupo e/ou solista. — O contido das obras deberá ser respectuoso, calquera contido discriminatorio será motivo de expulsión do concurso. — Os/as participantes autorizarán a ubicación dos vídeos polo menos, durante toda a duración do proceso do concurso e concertos. — Os grupos e/ou solistas participantes deberán contar cun número de temas suficiente para poder realizar un concerto de a lo menos, 30 minutos ( entre os temas, poderá haber un máximo de 2 versións. Neste caso, citaranse como tales). — Os grupos/solistas seleccionados para as semifinais deberán comunicar á organización con anterioridade á celebración das actuacións en directo, si teñen rexistradas as súas composicións e si son membros dalgunha entidade que defenda os seus dereitos de autor/a. — Os grupos/ solistas participantes darán a súa autorización e cederán os seus dereitos de imaxe á organización para a emisión dos temas ou dos concertos en diferentes medios de comunicación. Nunca tendo uso comercial. — Os/as participantes eximen á organización e colaboradores deste concurso de calquera responsabilidade derivada do plaxio ou de calquera transgresión da normativa vixente en materia de propiedade intelectual, sendo os/as participantes os/as únicos/as responsables. — A participación neste concurso implica a integra aceptación das bases por parte dos grupos/solistas e tamén, das decisións da organización e dos xurados. Así mesmo implica a integra aceptación das características do evento, da súa estrutura e organización. — Calquera eventualidade imprevista surxida en relación ao desenrolo deste concurso e non contemplada de xeito especifico nestas bases, será resolta dacordo co criterio da organización. — A organización poderá modificar o lugar e datas das actuacións debido a causas meteorolóxicas ou de forza maior. Dende o día seguinte á publicación das bases na web de vigosonico. org e ata 15 días despois. a) Unha vez rematado o prazo de inscrición e ata o día indicado na web vigosonico. org, quedaran expostos os/as artistas (por orde alfabético segundo nome dos grupos/solista) para que o público e o xurado elixan aos 15 grupos que pasarán a seguinte fase. O público poderá acceder a páxina, rexistrarse e votar a un máximo de 3 participantes, repartindo 6 puntos do seguinte xeito: 3/2/1. Non se poderá votar máis dunha vez por cada usuario/a rexistrado/a. b) Os votos dos/das usuarios/as terán un valor do 50%, o outro 50% corresponderá a un xurado formado por persoas relacionadas e recoñecidas profesionalmente dentro do mundo da música. c) Unha vez rematado este prazo de inscrición para as votacións, o resultado das mesmas publicarase na web vigosonico. org o día previamente indicado na web co nome dos 15 finalistas. d) Tanto o día como a orde e lugares de actuación de cada grupo determinarase nun sorteo público que realizarase a semana anterior ao primeiro concerto. Para elo será necesaria a presencia dalgún dos membros dos grupos seleccionados no sorteo. e) Estos 15 finalistas actuarán nas rúas e espazos públicos de Vigo. Daranse a coñecer os lugares e os horarios a través da web vigosonico. org. Cada grupo deberá tocar como mínimo, un tema propio e 3 cover, cunha duración máxima de entre 15 a 20 minutos de duración. O tema propio de cada participantes será gravado, tanto en vídeo como en audio, xa que usarase para subilo de novo á web e realizar novas votacións, unha vez rematados os concertos. f) Unha vez subidos todos os temas á web, abrirase de novo outra rolda de votacións coas mesmas normas que a anterior e cun prazo que se especificará na web vigosonico. org. g) Desta 2ª rolda de votacións sairán 6 finalistas que aparecerán na web. Estos finalistas actuarán nas rúas durante as festas de Vigo de verán. i) Gala final: Realizarase unha gala final para elixir aos 3 gañadores. Estos serán elixidos polo xurado ao remate da gala. O lugar e horario comunicarase a través da web e na prensa local.1/ Gravación de 3 maquetas en Vigosónico e realización dun videoclip do tema que elixan.2/ Gravación de 2 maquetas en Vigosónico 3/ Gravación de 1 maqueta en Vigosónico — A organización poderá introducir si o considera necesario, as modificacións que estime oportunas para o bo funcionamento do concurso. — O Concello de Vigo poderá levar a cabo as accións que considere oportunas para difundir as obras presentadas co fin de promocionar o concurso Vigo en Vivo da Concellería de Xuventude. De conformidade co novo Regulamento Europeo de Protección de Datos ( RGPD 2016/679 do Parlamento Europeo), os datos persoais dos/das participantes no concurso van entrar a formar parte da base de datos do Concello de Vigo ( Xuventude) e non serán usados para outro fin que a xestión do concurso “Vigo en Vivo” nin van ser cedidos a terceiros sen o seu previo consentimento. Así mesmo poderase exercer os dereitos de acceso, rectificación, oposición e cancelación dos datos en calquera momento no Concello de Vigo ( Xuventude).” V. e Pr. O ALCALDE, Abel Caballero Alvarez.